CELEX: C2006/154/23
Language: et
Date: 2006-07-01 00:00:00
Title: Kohtuasi C-190/06: Eelotsusetaotlus, mille esitas Cour d'appel de Bruxelles  21. aprillil 2006  — Belgacom Mobile SA  versus  Institut belge des services postaux et des télécommunications

1.7.2006   
            
            
               ET
            
            
               Euroopa Liidu Teataja
            
            
               C 154/10
            
         Eelotsusetaotlus, mille esitas Cour d'appel de Bruxelles 21. aprillil 2006 — Belgacom Mobile SA versus Institut belge des services postaux et des télécommunications
   (Kohtuasi C-190/06)
   (2006/C 154/23)
   Kohtumenetluse keel: prantsuse
   Eelotsusetaotluse esitanud kohus
   Cour d'appel de Bruxelles.
   Põhikohtuasja pooled
   
      Hageja: Belgacom Mobile SA.
   
      Kostja: Institut belge des services postaux et des télécommunications
   Eelotsuse küsimused
   
               1.
            
            
               Kas direktiivi 2002/20/EÜ (loadirektiiv) (1) artikli 5 lõikes 1 sätestatud individuaalne kasutusluba raadiosageduste kasutamiseks hõlmab ka selliste seadmete nagu GSM seadmete kasutamise või selle kasutamiseks loa andmise ainuõigust?
            
         
               2.
            
            
               Kas Euroopa Parlamendi ja nõukogu 9. märtsi 1999. aasta direktiivi 1999/5/EÜ raadioseadmete ja telekommunikatsioonivõrgu lõppseadmete ning nende nõuetekohasuse vastastikuse tunnustamise kohta (2) artikli 7 lõiget 3 tuleb tõlgendada nii, et selle sättega on vastuolus siseriiklik meede, mille kohaselt SIM-kaartide kasutamine GSM Gateway'des eeldab asjaomase mobiiltelefonivõrgu haldaja eelnevat nõusolekut?
            
         
               3.
            
            
               Kas juurdepääsu mõiste direktiivi 2002/19/EÜ (juurdepääsu käsitlev direktiiv) (3) mõttes hõlmab teisele ettevõtjale SIM-kaardi kasutusse andmist juhul, kui seda SIM-kaarti kasutatakse selle ettevõtja poolt GSM Gateway seadmetes kolmandatele isikutele teenuste osutamiseks, mis lubavad sidumispunkte vältida?
            
         
               4.
            
            
               Kas siseriiklik õigus- või haldusmeede, mille alusel nõutakse üldkasutatava mobiiltelefonioperaatori, kes annab teise ettevõtja kasutusse ühe või mitu SIM-kaarti, mis annavad SIM-kaardi kasutajale juurdepääsu selle operaatori poolt pakutud elektroonilise side teenustele, eelnevat luba, kui SIM-kaarte kasutatakse seadmetes, mis tehniliselt annavad võimaluse pääseda juurde operaatori teenustele ilma sidumispunkte läbimata ning ilma et oleks vaja operaatori muid vahendeid ja/või teenuseid, on kooskõlas:
               
                           —
                        
                        
                           direktiiviga 2002/20/EÜ (loadirektiiv), mis kehtestas kõigi elektrooniliste sidevõrkude ja -teenustega seotud üldloa korra;
                        
                     
                           —
                        
                        
                           direktiivi 2002/21/EÜ (raamdirektiiv) (4) artikli 8 lõike 1 kolmanda lõiguga, mille kohaselt liikmesriigid tagavad, et riigi reguleerivad asutused võtavad ülesandeid, eelkõige tulemusliku konkurentsi tagamisega seotud ülesandeid täites täiel määral arvesse, et reguleerimine peab olema tehnoloogiliselt neutraalne;
                        
                     
                           —
                        
                        
                           konkurentsieeskirjadega, millele viitab direktiivi 2002/19/EÜ (juurdepääsu käsitlev direktiiv) 7. põhjendus, selles osas, milles see meede seob direktiivi 2002/19/EÜ (juurdepääsu käsitlev direktiiv) mõttes juurdepääsu üksikasjalikud eeskirjad ja tingimused juurdepääsu taotleva poole tegevusega, eriti tema investeeringutega võrgu infrastruktuuri;
                        
                     
         
               5.
            
            
               Juhul, kui leitakse, et GSM Gateway kasutamine kaubanduslikul eesmärgil eeldab asjaomaste mobiilsideoperaatorite kokkulepet, siis kas direktiivi 97/33/EÜ (5) artikleid 3 ja 4 ning direktiivi 2002/19/EÜ (juurdepääsu käsitlev direktiiv) artiklit 4 tuleb tõlgendada nii, et selliseks kasutamiseks peab asjaomaste poolte vahel sõlmima tehnilisi ja kaubanduslikke aspekte käsitleva kokkuleppe?
            
         
               6.
            
            
               Kas direktiivi 97/33/EÜ artiklis 7 ja direktiivi 2002/19/EÜ (juurdepääsu käsitlev direktiiv) artikli 13 lõikes 1 sätestatud teavitatud märkimisväärse turujõuga ettevõtjale kohalduvat kuludele orienteeritud hindade kohustust tuleb tõlgendada nii, et sellega ei ole vastuolus see, kui sellise kohustusega operaator määrab tasumäärad kindlaks nii, et ta saaks tagasi sidumispunktiga seotud investeerimiskulutused, kuna nende tegemisel võeti arvesse “off net” kõnede kogumahtu, sh GSM Gateway'de kaudu ümber suunatud kõnesid ?
            
         
               7.
            
            
               Kas direktiivi 2002/20/EÜ (loadirektiiv) artikli 10 lõiget 6 ja direktiivi 2002/21/EÜ artikli 7 lõiget 6 tuleb tõlgendada nii, et need jätavad liikmesriikidele vabaduse näha ette, et kui riigi reguleerivad asutused võtavad kiireloomulisi ajutisi meetmeid, siis need meetmed kehtivad ainult piiratud kahekuulise ajavahemiku jooksul?
            
         
      (1)  Euroopa Parlamendi ja nõukogu 7. märtsi 2002. aasta direktiiv 2002/20/EÜ elektrooniliste sidevõrkude ja -teenustega seotud lubade andmise kohta (loadirektiiv) (ELT L 108, lk 21).
   
      (2)  Euroopa Parlamendi ja nõukogu 9. märtsi 1999. aasta direktiiv 1999/5/EÜ raadioseadmete ja telekommunikatsioonivõrgu lõppseadmete ning nende nõuetekohasuse vastastikuse tunnustamise kohta (ELT L 91, lk 10).
   
      (3)  Euroopa Parlamendi ja nõukogu 7. märtsi 2002. aasta direktiiv 2002/19/EÜ elektroonilistele sidevõrkudele ja nendega seotud vahenditele juurdepääsu ja vastastikuse sidumise kohta (juurdepääsu käsitlev direktiiv) (ELT L 108, lk 7).
   
      (4)  Euroopa Parlamendi ja nõukogu 7. märtsi 2002. aasta direktiiv 2002/21/EÜ elektrooniliste sidevõrkude ja -teenuste ühise reguleeriva raamistiku kohta (raamdirektiiv) (ELT L 108, lk 33).
   
      (5)  Euroopa Parlamendi ja nõukogu 30. juuni 1997. aasta direktiiv vastastikuse sidumise kohta telekommunikatsioonisektoris seoses universaalteenuse ja koostalitlusvõime tagamisega avatud võrgu pakkumise põhimõtete kohaldamise teel (ELT L 199, lk 32).